Depeche Mode

Depeche Mode ( vert. „besikeičianti mada“) – britų muzikos grupė, susikūrusi XX amžiaus aštuntojo ir devintojo dešimtmečių sandūroje. Susikūrimo metu grupę sudarė šie atlikėjai: David Gahan (pagrindinis vokalas, dainų bei muzikos kūryba), Martin Lee Gore (klavišiniai, gitara, pritariamasis ir pagrindinis vokalas, dainų bei muzikos kūryba), Andrew Fletcher (klavišiniai) ir Vince Clarke (klavišiniai ir dainų bei muzikos kūryba). Netrukus po grupės įsikūrimo grupę palikusį Vince Clarke pakeitė Alan Wilder (klavišiniai, mušamieji, programavimas ir prodiusavimas, dainų bei muzikos kūryba, pritariamasis vokalas). Tokia grupės sudėtis egzistavo iki 1995 m., kai Alan Wilder pasitraukė iš grupės, ir Depeche Mode sudėtyje liko trys atlikėjai. Tokia grupės narių sudėtis išliko iki 2022 m., kuomet grupėje netikėtai įvyko skilimas - mirė Andrew Fletcher ir po to grupėje liko tik du nariai. 

 Istorija 

 1977–1980: Ankstyvieji metai 
Depeche Mode istorijos pradžia laikomi 1977 m., kai klavišininkas Vince Clarke ir Andrew Fletcher subūrė grupę pavadinimu „No Romance in China“. Panašiu metu Martin Lee Gore grojo grupėje „Norman and The Worms“. „No Romance in China“, ir „Norman and The Worms“ projektai buvo nesėkmingi, todėl 1979 m. šie trys atlikėjai susibūrė į grupę „The French Look“, kuri 1980 m. pakeitė pavadinimą ir tapo „Composition of Sound“. Tais pačiais metais prie jų prisijungė dainininkas Dave Gahan, kuris ir pasiūlė dabartinį grupės pavadinimą „Depeche Mode“.

 1981–1984: Pirmieji albumai 
Prisijungusi prie Daniel Miller nepriklausomos įrašų kompanijos „Mute Records“, grupė Depeche Mode debiutavo 1980-aisiais atlikdama dainą „Photographic“, o po jos kilo dainomis „New Life“ ir „Just Can’t Get Enough“. Pastaroji tapo aukščiausiu dešimtuko kūriniu Didžiojoje Britanijoje, o debiutinis albumas Speak & Spell jaunai grupei buvo itin sėkmingas ir susilaukė palankių įvertinimų.Speak & Spell – All Music Guide review

1981 m., po albumą pristačiusio koncertinio turo, grupę paliko Vince Clarke, iki tol buvęs pagrindinis dainų žodžių bei muzikos autorius. Jo vaidmenį perėmė Martin Lee Gore, kuris ir pirmame albume prisidėjo prie Vince Clarke, parašydamas kelias dainas. Kitąmet grupė paskelbė ieškanti ketvirto nario, kuriuo tapo Alan Wilder. Jis neprisidėjo prie antrojo grupės albumo kūrimo, tačiau koncertavo su grupe koncertinio turo antrojoje pusėje. Vėliau Alan Wilder labai prisidėjo prie grupės muzikos stiliaus formavimo bei tobulinimo. Kai Martin Lee Gore tamsios sielos dvejonės ir manipuliacijos tapo populiarios, jų singlas „People Are People“, beje, išleistas atskiru EP, tapo labai populiarus abiejose Atlanto pusėse, o albumas Some Great Reward – perkamiausiu; tai pakreipė grupės kūrybą Industrial muzikinio stiliaus linkme.

 1985–1990: Populiarumo viršūnės link 
Nors devintojo dešimtmečio pabaigoje grupė ir turėjo gausybę gerbėjų, ji vis dar buvo laikoma pogrindžio fenomenu. Taip buvo iki pat 1990 m. pasirodžiusio albumo Violator, kuriame buvo pateikti aukščiausias populiariausių dainų dešimtukų vietas užkariavę kūriniai „Enjoy the Silence“ ir „Personal Jesus“. Pastarajam kūriniui įtakos turėjo Amerikos kantri muzika, jis buvo sensacingai reklamuojamas: dienraščiuose spausdinamų asmeninių skelbimų skiltyje pasirodė reklama „Your Own Personal Jesus“ (eilutė iš dainos teksto) ir kartu pateiktas telefono numeris. Paskambinus nurodytu telefono numeriu, ragelyje pasigirsdavo Depeche Mode dainos ištrauka. Firma Warner Bros. pardavė rekordinį šios 30 cm vinilinės plokštelės tiražą.


Paskutinio XX amžiaus dešimtmečio pradžioje, prasidėjus alternatyvios muzikos pakilimui, Depeche Mode tapo sėkmingiausiais šio judėjimo atstovais. 1993 m. pasirodęs jų albumas „Songs Of Faith And Devotion“ tapo perkamiausiu pasaulyje, iškarto debiutavęs Jungtinės Karalystės ir JAV populiariausių muzikos kūrinių sąrašų pirmose vietose.

 1994–1996: Krizė 
Būdama savo populiarumo viršūnėje, 1995 m. grupė ėmė irti. Iš grupės pasitraukė Alan Wilder,Alan’s Leaving – Jaakko’s Depeche Mode page  vėliau du kartus nesėkmingai bandė nusižudyti David Gahan.Q, March 1997  Pirmas bandymas įvyko 1995 rugpjūčio 17 d., o antrasis – ir kur kas rimtesnis – 1996 m. gegužės 28 d., po kurio David Gahan kelias minutes buvo ištiktas klinikinės mirties. Vėliau jis, siekdamas atsikratyti priklausomybės nuo narkotikų, devynis mėnesius gydėsi reabilitacijos klinikoje. Grupė turėjo padaryti dvejų metų pertrauką.

 1997: Atgimimas ir „Ultra“ 
1997 m., po trejų metų pertraukos, grupė tęsė veiklą jau kaip 3 asmenų kolektyvas ir išleido albumą Ultra. Išleisti singlai „Barrel Of A Gun“, „It’s No Good“, „Home“ ir „Useless“.

 2001: „Exciter“ – jautrioji „Depeche Mode“ pusė 
2001 m. pasirodė albumas Exciter, o 2003 m. David Gahan ir Martin L. Gore išleido savo solinius albumus: atitinkamai Paper Monsters ir Counterfeit². Pastarasis – jau antrasis Martin L. Gore albumas. Pirmasis, 1989 m. išleistas Counterfeit – taip pat perdainuotų dainų albumas, kuriame Martin L. Gore atlieka savo jaunystės muzikinių stabų, tokių kaip Bob Dylan, „Nick Cave and The Bad Seeds“, Iggy Pop ir kitų, dainas. Išleidę albumus, abu atlikėjai surengė koncertines keliones. 2004 m. išleistas pirmasis Depeche Mode remiksų albumas „Remixes 81–04“.

 2005–2006: „Playing The Angel“ 

2005 m. spalio 17 d. buvo išleistas albumas Playing The Angel. Jį kuriant prie Martin L. Gore prisidėjo ir David Gahan. Radijo klausytojai girdėjo naujojo albumo singlus „Precious“, „A Pain That I’m Used To“, „John the Revelator / Lilian“, „Suffer Well“ ir „Martyr“. Šios dainos albume nėra. 2006 m. grupė pakartotinai išleido grupės albumus, kuriuose buvo ne tik naujai atliekamos dainos, bet ir alternatyvios dainų versijos bei vaizdo medžiaga. Taip pat pasirodė koncertinio turo Touring The Angel: Live In Milan DVD bei geriausių kūrinių albumas The Best Of, Vol. 1.

2005 m. lapkričio 3 d. Floridoje grupė pradėjo koncertinę kelionę Touring The Angel . Lietuvoje Depeche Mode pasirodymas įvyko 2006 m. kovo 18 d. Siemens arenoje, Vilniuje.Depeche Mode @ Siemens Arena 

 2009–2010: „Sounds Of The Universe“ 

2008 m. viduryje žiniasklaidoje buvo paskelbta, jog grupė ketina pradėti naujo albumo kūrimą. Depeche Mode paskelbė koncertuosianti Lietuvoje 2008 m. gegužės 27 d. Žalgirio stadione.

2009 m. sausio viduryje grupė paskelbė naujo albumo pavadinimą – „Sounds of The Universe“ ir numatomą jo išleidimo datą. Jis buvo įrašytas Niujorke ir išleistas 2009 m. balandžio 21 d. Albumą sudarė 13 dainų. Pirmasis singlas „Wrong“ iš naujojo albumo pasirodė balandžio 6 d. Birželio 15 d. pasirodė antrasis singlas 'Peace', o veliau – „dvigubos A-pusės“ singlas „Fragile Tension/ Hole To Feed“. Kai šios dainos buvo išleistos kaip singlai, „Fragile Tension“ buvo atlikta su panaudojus naują instrumentuotę bei geresnius vokalistus, o „Hole to Feed“ kūrinys buvo šiek tiek pakeistas. David Gahan parašė žodžius pastarajam singlui. Taip pat, kaip reklaminis (ne komercinis) singlas, tik JAV teritorijoje buvo išleista daina „Perfect“.

2009 m. gegužę buvo paskelbta Sounds Of The Universe koncertinė kelionė „Tour of the Universe“. Šios koncertinės kelionės Europoje metu, remdama „Teenage Cancer Trust“ projektą, grupė koncertavo Londono Royal Albert Hall koncertų salėje. Kartu su grupe dainą „Somebody“ atliko buvęs grupės narys Alan Wilder. Tačiau po kelių koncertų koncertinė kelionė, o kartu ir koncertas Lietuvoje, buvo atšaukti dėl David Gahan ligos.

2010 m. Depeche Mode Vokietijos ECHO apdovanojimų ceremonijoje laimėjo geriausios tarptautinės rock-pop grupės apdovanojimą.

 2011: Antrasis remiksų albumas 

2011 m. birželio 6 d. Depeche Mode išleido antrąjį remiksuotų dainų albumą „Remixes 2: 81-11“. Prie šio projekto darbavosi Nick Rhodes iš „Duran Duran“, Vince Clarke, Mark Ronson, Andrew Wyatt iš „Miike Snow“, „Arcade Fire“, Aphex Twin, Alan Wilder, „Yeah Yeah Yeahs“ ir kitos grupės bei atlikėjai. 2011 m. gegužės 30 d. buvo išleistas „Personal Jesus 2011“. Skaitmeninis singlas Jungtinėje Karalystėje buvo išleistas 2011 m. balandžio 18 d., o JAV – viena diena vėliau.

2011 m. spalio mėn. grupės „U2“ 1991 m. albumo „Achtung Baby“ 20-osioms metinėms paminėti Depeche Mode britų žurnalo „Q“ specialaus leidimo albumui „AHK-toong BAY-bi Covered“ įrašė U2 dainą „So Cruel“.

 2013: „Delta Machine“ 

Tryliktasis Depeche Mode studijinis albumas „Delta Machine“ buvo išleistas 2013 m. kovo 19 d.

 2017: „Spirit“ 

Keturioliktasis Depeche Mode studijinis albumas „Spirit“, išleistas 2017 m. kovo 17 d.

 Nariai 

 Dabartiniai nariai 
 David Gahan – pagrindinis vokalas (paskutiniuose albumuose – žodžių bei muzikos autorius);
 Martin Lee Gore – žodžių ir muzikos autorius, klavišiniai, gitara, pritariantysis vokalas, retkarčiais – pagrindinis vokalas.

 Buvę nariai 
 Vince Clarke − žodžių ir muzikos autorius, klavišiniai, pritariamasis vokalas. Depeche Mode narys 1980 − 1981 m., Yazoo narys 1982 − 1983 m. ir Erasure narys nuo 1985 m.
 Andrew Fletcher – klavišiniai, pritariamasis vokalas, vadyba. Depeche Mode narys 1980 − 2022 m.
 Alan Wilder − pagrindiniai klavišiniai, mušamieji, pritariamasis vokalas, retkarčiais kūrė dainų žodžius ir muziką, bei prodiusavo. Depeche Mode narys nuo 1982 m. iki 1995 m. ir Recoil narys nuo 1986 m.

 Diskografija 

 1981: Speak & Spell
 1982: A Broken Frame
 1983: Construction Time Again
 1984: Some Great Reward
 1986: Black Celebration
 1987: Music For The Masses
 1990: Violator
 1993: Songs Of Faith And Devotion
 1997: Ultra
 2001: Exciter
 2005: Playing The Angel
 2009: Sounds Of The Universe
 2013: Delta Machine
 2017: Spirit
 2023: Memento Mori

 Singlai 
MetaiAlbumasDainos pavadinimasŽanras1981Speak & Spell„Dreaming Of Me“ Synthpop1981Speak & Spell„New Life“ Synthpop1981Speak & Spell„Just Can’t Get Enough“ Synthpop1982A Broken Frame„See You“ Synthpop1982A Broken Frame„The Meaning Of Love“ Synthpop, new wave1982A Broken Frame„Leave In Silence“ Synthpop, new wave1983Construction Time Again„Everything Counts“ Industrial, new wave1983Construction Time Again„Love, In Itself“ New wave, industrial1984Some Great Reward„People Are People“ Industrial, new wave1984Some Great Reward„Master And Servant“ Synthpop, new wave1986Black Celebration„Stripped“ Cold wave, progressive rock, dark wave1986Black Celebration„A Question Of Lust“ Synthpop, new wave1986Black Celebration„A Question Of Time“ Techno, post-punk, alternative dance1986Black Celebration„Stripped“ Cold Wave, progressive rock, dark wave1987Music For The Masses„Strangelove“ Synthpop, new wave1987Music For The Masses„Never Let Me Down Again“ Electronic rock, progressive rock, new wave, synthpop1987Music For The Masses„Behind The Wheel“ Alternative dance1988Music For The Masses„Little 15“ Baroque pop1989Violator„Personal Jesus“ Blues rock, industrial rock1990Violator„Enjoy The Silence“ Electronic rock, new wave, synthpop, space rock1990Violator„Policy Of Truth“ Synthpop, new wave, alternative dance1990Violator„World In My Eyes“ Synthpop, alternative dance1993Songs Of Faith And Devotion„I Feel You“ Industrial rock, blues rock, country rock1993Songs Of Faith And Devotion„Walking In My Shoes“ Downtempo, new age, alternative rock, electronic rock1993Songs Of Faith And Devotion„Condemnation“ Gospel, soft rock, alternative rock1994Songs Of Faith And Devotion„In Your Room“ Alternative rock, electronic rock, industrial rock1997Ultra„Barrel Of A Gun“ Alternative rock, dance rock1997Ultra„It’s No Good“ Alternative dance1997Ultra„Home“ Synthpop1997Ultra„Useless“ Industrial rock, electronic rock2001Exciter„Dream On“ Electronica2001Exciter„I Feel Loved“ Electronica, alternative dance, synthpop, house2001Exciter„Freelove“ Downtempo, electronica2002Exciter„Goodnight Lovers“ Synthpop2005Playing The Angel„Precious“ Alternative dance, alternative rock2005Playing The Angel„A Pain That I’m Used To“ Industrial rock, alternative dance, big beat, alternative hip-hop2006Playing The Angel„Suffer Well“ Neo-psychedelia, electronica2006Playing The Angel„John The Revelator“ / „Lilian“ Synthpop, alternative dance, electronic rock2009Sounds Of The Universe„Wrong“ Industrial rock, electronic rock, hardcore hip-hop2009Sounds Of The Universe„Peace“ Synthpop, industrial rock2009Sounds Of The Universe„Fragile Tension“ / „Hole To Feed“ Electronic rock, new wave industrial rock2013Delta Machine„Heaven“ Trip-hop, electronica2013Delta Machine„Soothe My Soul“ Electronic rock, alternative dance2013Delta Machine„Should Be Higher“ Electronic rock, alternative dance2017Spirit„Where's The Revolution“ Synthpop, electronica2017Spirit„Going Backwards“ Synthpop, electronica2017Spirit„Cover Me“ Synthpop, electronica2023Memento Mori„Ghosts Again“ Synthpop, electronica

 Šaltiniai 

 Nuorodos 

 Depeche Mode dot com
 Dave Gahan
 Martin L. Gore
 allmusic.com apie Depeche Mode: diskografija, reviu ir kt.


Kategorija:Anglijos elektroninės muzikos atlikėjai